CELEX: 62014TN0334
Language: hr
Date: 2014-05-14 00:00:00
Title: Predmet T-334/14: Tužba podnesena 14. svibnja 2014. – Roca Sanitario protiv OHIM-a – Villeroy & Boch (Slavina)

11.8.2014   
            
            
               HR
            
            
               Službeni list Europske unije
            
            
               C 261/26
            
         Tužba podnesena 14. svibnja 2014. – Roca Sanitario protiv OHIM-a – Villeroy & Boch (Slavina)
   (Predmet T-334/14)
   2014/C 261/49
   Jezik na kojem je tužba podnesena:španjolski
   
      Stranke
   
   
      Tužitelj: Roca Sanitario, SA (Barcelona, Španjolska) (zastupnik: R. Guerras Mazón, odvjetnik)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka u postupku pred žalbenim vijećem: Villeroy & Boch AG (Mettlach, Njemačka)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku trećeg žalbenog vijeća Ureda za usklađivanje na unutarnjem tržištu (žigovi i dizajni) od 21. veljače 2014. u predmetu R 812/2012-3;
            
         
               —
            
            
               naloži snošenje troškova OHIM-u te intervenijentu, ako se potonji uključi u postupak i usprotivi ovoj tužbi.
            
         
      Tužbeni razlozi i glavni argumenti
   
   
      Registrirani dizajn Zajednice protiv kojeg je podnesen zahtjev za proglašavanje dizajna ništavim: dizajn slavine – registrirani dizajn Zajednice br. 1 264 568-0004
   
      Nositelj dizajna Zajednice: tužitelj
   
      Stranka koja zahtijeva proglašavanje dizajna Zajednice ništavim: Villeroy & Boch AG
   
      Obrazloženje zahtjeva za proglašavanje dizajna ništavim: nepostojanje novosti i individualnog karaktera u odnosu na dizajn slavine druge stranke u postupku pred žalbenim vijećem (br. 00 584 560-0004)
   
      Odluka Odjela za poništaje: prihvaćanje zahtjeva za proglašavanje dizajna ništavim
   
      Odluka žalbenog vijeća: odbijanje žalbe
   
      Tužbeni razlozi: povreda članka 6. Uredbe br. 6/2002, u vezi s njezinim člankom 25. stavkom 1. točkom (b)